CELEX: 62008CN0137
Language: el
Date: 2008-04-07 00:00:00
Title: Υπόθεση C-137/08: Αίτηση για την έκδοση προδικαστικής αποφάσεως, την οποία υπέβαλε το Budapesti II. és III. Kerületi Bíróság (Ουγγαρία) στις 7 Απριλίου 2008 — VB Pénzügyi Lízing Zrt. κατά Schneider Ferenc

19.7.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 183/8
            
         Αίτηση για την έκδοση προδικαστικής αποφάσεως, την οποία υπέβαλε το Budapesti II. és III. Kerületi Bíróság (Ουγγαρία) στις 7 Απριλίου 2008 — VB Pénzügyi Lízing Zrt. κατά Schneider Ferenc
   (Υπόθεση C-137/08)
   (2008/C 183/15)
   Γλώσσα διαδικασίας: η ουγγρική
   Αιτούν δικαστήριο
   Budapesti II. és III. Kerületi Bíróság
   Διάδικοι στην υπόθεση της κύριας δίκης
   
      Αιτούσα: VB Pénzügyi Lízing Zrt.
   
      Καθού: Schneider Ferenc
   Προδικαστικά ερωτήματα
   
               1)
            
            
               Η προστασία του καταναλωτή που διασφαλίζει η οδηγία 93/13/ΕΟΚ του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές (1), καθιστά αναγκαίο ο εθνικός δικαστής να εκτιμά αυτεπαγγέλτως, έστω και αν δεν έχει υποβληθεί σχετικό αίτημα —ανεξάρτητα από το είδος της διαδικασίας, δικαστικής ή όχι—, τον καταχρηστικό χαρακτήρα μιας συμβατικής ρήτρας που υποβάλλεται ενώπιόν του, κατά την εξέταση της δικής του αρμοδιότητας;
            
         
               2)
            
            
               Σε περίπτωση καταφατικής απαντήσεως στο πρώτο ερώτημα, ποια κριτήρια μπορεί να λάβει υπόψη του ο εθνικός δικαστής κατά την εν λόγω εξέταση, ειδικότερα στην περίπτωση κατά την οποία μια συμβατική ρήτρα δεν περιλαμβάνεται στο πεδίο της αρμοδιότητας του δικαιοδοτικού οργάνου του τόπου παροχής των υπηρεσιών, αλλά σε άλλο δικαιοδοτικό όργανο που εδρεύει σε άλλη δικαστική περιφέρεια γειτνιάζουσα με την πρώτη;
            
         
               3)
            
            
               Από το άρθρο 23, πρώτο εδάφιο, του Πρωτοκόλλου περί του Οργανισμού του Δικαστηρίου, που προσαρτάται στη Συνθήκη για την Ευρωπαϊκή Ένωση, στη Συνθήκη περί ιδρύσεως της Ευρωπαϊκής Κοινότητας και της Ευρωπαϊκής Κοινότητας Ατομικής Ενέργειας, προκύπτει η δυνατότητα για τον εθνικό δικαστή να πληροφορεί αυτεπαγγέλτως τον Υπουργό Δικαιοσύνης του δικού του κράτους μέλους σχετικά με την προδικαστική διαδικασία, συγχρόνως με την έναρξη της εν λόγω διαδικασίας;
            
         
      (1)  ΕΕ L 95, σ. 29.